|  |  |
| --- | --- |
| Numri i lëndës: | 2023:174905 |
| Datë: | 21.08.2023 |
| Numri i dokumentit:  | 04603157 |

**.nr.395/23**

**GJYKATA THEMELORE NË PRISHTINË- DEGA NË LIPJAN**, në përbërje prej gjyqtarit të vetëm Selman Salihu, me pjesëmarrjen e bashkëpuntorit profesional Visar Zeqiri, duke vendosur në lëndën penale kundër të pandehurës F. N. nga fshati V. K. L., të cilin e akuzon PTH në Prishtinë, me aktakuzën e saj PP.II.nr.4788/2023, të datës 08.08.2023, për shkak të veprës penale Vjedhja e shërbimeve nga neni 314 par.6 lidhur me par. 1 të KPRK-së, duke vendosur lidhur me kërkesën e PTHP-së, për dhënien e urdhrit ndëshkimor, jashtë seancës me datën 21.08.2023 merr këtë:

**A K T GJ Y K I M**

**PRANOHET** kërkesa e PTH-së në Prishtinë, PP.II.nr.4788/2023, të datës 08.08.2023, dhe kjo gjykatë jep këtë:

**URDHËR NDËSHKIMOR**

Kundёr tё pandehurës:

**F. N.**, e bija e I., e lindur me datën ..., nga fshati V. K. L., me numër personal-..., Shqiptare, shtetase e Republikës së Kosovës, e me nr unik ..., mbrohet në liri.

**Ë SH T Ë F A J T O R E**

**SEPSE:**

 Me datën 18.03.2023, në fshatin V. KK L., në shtëpinë e saj, e pandehura Fitore Vërshevci, me qëllim të përfitimit të pasurisë në mënyrë të kundërligjshme, ka bërë lidhje direkte në rrjetin elektrik duke anashkaluar pikën matëse, me çka të dëmtuarës KEDS i ka shkaktuar dëm material në vlerë prej 579.29€,-

-me këtë ka kryer veprën penale Vjedhja e shërbimeve nga neni 314 par.6 lidhur me par. 1 të KPRK-së.

Andaj gjykata, në konform dispozitave të neneve, 1, 2, 4, 6, 7, 17, 21, 38, 39, 40, 43, 69, si dhe 314 par. 6 lidhur me par. 1 të KPRK-së dhe neneve 493, 495 dhe nenit 365 tё KPPRK-sё, të pandehurën e,

**GJ Y K O N**

 Me gjobë në shumë prej **150**.**-€,** të cilin dënim e pandehura është e obliguar qё ta paguaj, në afat prej 15 dite pas plotfuqishmërisë së këtij aktgjykimi.

Në rast se dënimi nuk realizohet as me detyrim, gjykata dënimin me gjobë do ta zëvendësojë me dёnim me burgim, konfrom nenit 43 par.3 tё KPRK-sё, ashtu që për çdo ditë të kaluar nё burg, të llogaritet shuma prej 20.-€.

**OBLIGOHET** e pandehura, që të dëmtuarës KEDS-Departamentit Ligjor në Prishtinë, t’ia kompensoj shumën e dëmit tё shkaktuar në vlerë prej 579.29.-€, në afat prej 15 dite pas plotfuqishmërisë së këtij aktgjykimi, nën kërcënimin e përmbarimit të dhunshëm.

**OBLIGOHET** e pandehura qё kësaj gjykate në emër të paushallit gjyqёsor shumën prej 20.-€, si dhe për kompensimin e viktimave të krimit shumën prej 30.-€ pas plotfuqishmërisë së

aktgjykimit, nën kërcënimin e përmbarimit të dhunshëm, në afat prej 15 ditë nga plotfuqishmëria e këtij aktgjykimi.

**A r s y e t i m**

 Prokuroria Themelore në Prishtinë me aktakuzën e saj PP.II.nr.4788/2023, të datës 08.08.2023, e ka akuzuar të pandehurën F. N., për shkak të veprës penale Vjedhja e shërbimeve nga neni 314 par.6 lidhur me par. 1 të KPRK-së, dhe nё të njëjtën datë ka kërkuar që të pandehurës ti shqiptohet urdhër ndëshkimor -dënim me gjobë për veprën e lartcekur penale.

Gjykata duke analizuar aktakuzën, si dhe kallëzimin penal me numër të CMS-K/DFE-58 të datës 24.07.2023, procesverbali me nr.2069852, i dt 18/03/2023, procesverbali me nr 2059974, i dt 07/11/2022, profatura DFEHP 2222034, e datës 09/11/2022, si dhe shkresa të tjera të lëndës dhe foto dokumentacioni nga vendi i ngjarjes konstaton se ka prova të mjaftueshme në drejtim të vërtetimit të fakteve se e pandehura vërtetë ka kryer veprën penale për të cilën akuzohet, prandaj gjykata të njëjtën e shpalli fajtore dhe e gjykoj si në dispozitiv tё kёtij aktgjykimi.

Me dispozitën e nenit 493 të KPPK-së parashihet se “Për vepra penale e cila parashihet dënimi me gjobë ose burgim deri në 3 (tre) vite, për të cilat prokurori i shtetit është i informuar me provat e besueshme nga kallëzimi penal, prokurori i shtetit mund tё kёrkojё nё aktakuzё qё gjykata tё jep urdhёr ndёshkimor, nё tё cilin tё akuzuarit do ti shqiptoi dënim përkatës pa e mbajtur shqyrtimin gjyqësor”.

Gjyqtari me rastin e shqyrtimit paraprak të çështjes konform nenit 493 të KPPK-së, gjeti se janë plotësuar kushtet për shqiptimin e urdhrit ndëshkimor ndaj të akuzuarës nga arsyet se dënimi për veprën penale me të cilën ngarkohet e akuzuara është dënim me gjobë apo me burgim deri në 3 (tri) vite, andaj gjykata konform dispozitave të lartcekura vendosi si në dispozitiv të këtij aktgjykimi.

Vendimi për shpenzimet e procedurës dhe paushallit gjyqësor u bazua konform nenit 450 par. 2 nën par. 2.1. dhe nёn par. 2.6 të KPPK-së, vendimi mbi realizimin e kërkesës pasurore- juridike, u bazua konform nenit 463 të KPPK-së, ndërsa vendimi për kompenzimin e viktimave të krimit u murr në bazë të nenit 39 par. 1 pika 1.3 të Ligjitpër Kompensimin e Viktimave të Krimit.

Nga arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINË- DEGA NË LIPJAN**

**P.nr.395/23, me datën 21.08.2023**

 **Bashkëpuntori profesional GJ Y Q T A R I**

 Visar Zeqiri Selman Salihu

**UDHËZIM JURIDIK:** Kundër këtij aktgjykimi pala e pakënaqur ka të drejtë në kundërshtim në afat prej 8 (tetë) dite nga dita e marrjes së të njëjtit, kundërshtimi i drejtohet gjyqtarit individual të kësaj gjykate.